የብራስልሱ አሰቃቂ የቦምብ ጥቃትና ተከታዩ ጥያቄዎች
በትላንትናው ዕለት በብራስልስ አውሮፕላን ጣቢያ የፈነዱትን ሁለት የአጥፍቶ ጠፊ ፈንጂዎችና በከተማይቱ እምብርት ከሚገኝ የባቡር ጣቢያ የፈነዳውን አንድ ሌላ ቦምብ ጨምሮ እስላማዊው ጽንፈኛ ቡድን (ISIL) ለሦሥቱ የቦምብ ጥቃቶች ኃላፊነት ወስዷል። ፈንጂዎቹን ያፈነዱት ሁለቱ አጥፍቶ ጠፊዎች መንግስታዊው የቤልጂየም የዜና ማሰራጫ RTBF እንደዘገበው ካሊድ እና ብራሂም አል-ባክራዊ የተባሉት ሁለት ወንድማማቾች ከዚህ ቀደም በሌሎች ወንጀሎች ተጠያቂ የነበሩ ቢሆንም፤ ከአሸባሪ ጋር የታወቀ የቀደመ ግንኙነት ግን አልነበራቸውም። በጥቃቶቹ ሰላሳ አራት ሰዎች መገደላቸውና ከ200 በላይ መቁሰላቸው ተዘግቧል።  